ጋሽ መስፍን ወግን ከማስተዋወቁም ባሻገር የአፃፃፍ ስርዓቱንና ድንጋጌውን ጭምር ማሳየት የቻለ ሰውም እንደነበር ከመድረኩ ተነግሯል። ለዚህም ከደበበ ሰይፉ ሃሳብ በኋላ፤ በ “ዓውደ አመት” እና “የሌሊት ድምፆች” የወግ ሥራዎቹ የተብራራ ሃሳብ ለማቅረብ እንደሞከረም መጥቀስ ተችሏል። በዚያም አንድ ወግ ፀሐፊ ያለምንም ማፈር፤ ያለምንም ማመንታትና ያለምንም ክብሬ ተነካ፤ ስሜ ጠፋ ሳይል ከታች ከእስከ ላይ ድረስ እየተንፏቀቀ ደርሶም ቢሆን የሆነ ነገር ይዞ መምጣት አለበት” ማለቱን ውይይት መሪው አትቷል። ይህ ሃሳብ የመስፍን ሃ/ማርያም ብቻ ሳይሆን የፈረንሳዊው ወግ ፀሐፊ የሞንታኝም ስለመሆኑ በማስታወስ የሚከተለውን ይጠቅሳል። “ሞንታኝ እኔን አያችሁኝ” ይላል፤ ስለዚህም መፅሐፌንም መንገድ ላይ ብታገኟት እኔን ቁርጥ ሆና ታገኟታላችሁ” ይላል በሚል የወግ ፀሐፊዎች ህይወት በሥራዎቻቸው ውስጥ በአደባባይ የተሰጠ እንደሆነ ይጠቁማል።
